Við getum kannski ekki 100% ábyrgst að barrið muni bara alls ekki falla af jólatrénu í ár en þessi skotheldu ráð munu í það minnsta hjálpa til . Þeir sem skreyta með lifandi trjám heima um jólin kannast alveg pottþétt við þetta málefni – að finna barr út um allt hús og þá sérstaklega í kringum jólatréð . En ef þú vilt jólatré sem dugar lengur en önnur tré skaltu forðast að kaupa rauðgreni – veldu frekar normannsþin eða aðra trjátegund . 7 ráð til að halda barrinu á trénu : Leyfðu trénu að vera sem lengst í netinu og mögulegt er . Geymdu jólatréð á köldum og rökum stað til að viðhalda vatninu í barrinu á trénu . Skerið um 1 — 2 cm af jólatrésfætinum og stillið trénu í bala með vatni svo það fái nýtt vatn þegar þörf er á . Settu 1 — 2 kodimagnyl út í vatnið . Þökk sé virka efninu asetýlsalisýlsýru mun viðurinn haldast ferskur í lengri tíma . Töflurnar hafa sömu áhrif og litlu duftpokarnir sem fylgja oft afskornum blómvöndum . Bíddu eins lengi og þú getur með að bjóða trénu inn í stofu . Passið að jólatréð standi ekki upp við ofna eða arinn , þar sem tréð mun þorna fyrr en ella . Notið jólatrésfót með innbyggðum vatnsskammtara ef tréð á að standa ferskt og flott innandyra í meira en 14 daga .